Nezvyčajný menzes a denné bolesti hlavy: Je to príznak tehotenstva?
Dobry chcem sa opýtať 28.1 som dostala menzes dosť slabé to bolo dva dni som potom nekrvacala  na tretí deň som ráno začala zas krvácať ale iba ráno už potom čelí deň nebolo nič až do teraz skončila zvyčajne menzes mám 3 až 5 dní 
A od vtedy ma bolí hlava každý deň môže ist o tehotenstve? Ďakujem
Dobrý deň,
ďakujeme za Vašu otázku.
Žiaľ, v našej kompetencii nie je možné určiť prípadné tehotenstvo. Na otehotnenie je potrebná ovulácia ( uvoľnenie zrelého vajíčka z folikulu). Ovulácia nastáva najčastejšie na 12. až 16. deň menštruačného cyklu. Vajíčko je schopné oplodnenia 12 hodín po ovulácii, toto plodné obdobie je však predĺžené o životnosť spermií v ženskom tele (otehotnieť môže žena aj vtedy, keď má pohlavný styk 4 – 5 dní pred očakávaným dňom ovulácie, respektívne aj deň po ovulácii ). Mimo ovulácie nie je možné otehotnieť.
Slabé špinenie a bolesť hlavy sa môžu vyskytnúť aj počas tehotenstva (najmä v prvom trimestri). V prípade pochybností Vám odporúčam vykonať tehotenský test. S určitosťou môže tehotenstvo potvrdiť/vylúčiť iba gynekológ.
Prajem pekný zvyšok dňa.
S pozdravom
Mgr. Emma Halás Haluščíková